recursal/SuperWikiNEXT-32B huggingface dataset:
**George Rooke** (1650−1709) oli brittiläinen laivastoupseeri.

Rooke syntyi vuonna 1650 Canterburyn lähistöllä. Hänen isänsä oli kuninkaan luottomies, joka aateloitiin vuonna 1685. Isä oli suunnitellut Rookelle lakimiehen uraa. Hän kuitenkin värväytyi laivastoon, missä hänet ylennettiin kapteeniksi vuonna 1673. Hän kunnostautui Belfaurin taistelussa 1692, jossa hän poltti kuusi ranskalaisten alusta. Nymwegenin rauhan jälkeen hän palveli Välimerellä. Hän osallistui yhdeksänvuotiseen sotaan amiraalina. Hän johti hyökkäystä Cadiziin ja paluumatkalla tuhosi Platen laivaston Vigossa. Vuonna 1704 hän osallistui Gibraltarin valtaukseen. Samana vuonna hän hyökkäsi Ranskan laivaston kimppuun Malagassa. Hän oli tyytymätön taistelun tulokseen ja vetäytyi laivaston palveluksesta 1705. Rooke kuoli vuonna 1709.

Rooke asettui ehdokkaaksi parlamenttivaaleissa 1696, mutta tuli valituksi vasta 1698. Hän puolusti kiivaasti laivaston asemaa. Hän luopui paikastaan terveyssyihin vedoten vuonna 1708.

Rooken kunniaksi pystytettiin patsas Gibraltarille vuonna 2004, kun hänen valtauksestaan oli kulunut kolmesataa vuotta.

Lähteet
-------

1. 1 2 3 4  Rooke, Sir George *1911 Encyclopædia Britannica*. wikisource. Viitattu 4.9.2012.
2. 1 2 3  ROOKE, Sir George (1650-1709), *History of Parliament Online*. Viitattu 4.9.2012.
3. ↑  Statue of Rooke[vanhentunut linkki] Friends of Gibraltar


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |
*Tämä artikkeli käsittelee muusikkoa. Moottoriurheilija George Russellista on eri artikkeli.*
Russell vuonna 1967
**George Allen Russell** (23. kesäkuuta 1923 – 27. heinäkuuta 2009) oli yhdysvaltalainen jazzpianisti ja -rumpali sekä pedagogi, säveltäjä ja musiikkiteoreetikko. Hän syntyi Cincinnatissa, Ohiossa ja sairasti nuorena tuberkuloosin.

Russell kiersi ja levytti esiintyvänä artistina laajasti. Hän ei säveltäjänä keskittynyt ainoastaan perinteiseen jazziin, vaan loi myös klassista musiikkia. Monet teokset ovat olleet tilaustöitä.

Russell on vaikuttanut merkittävästi myös musiikin teoriaan, ja hän julkaisi teoriansa teoksessa *The Lydian Chromatic Concept of Tonal Organization* (1953). Hänen ajatuksensa olivat vaikuttamassa modaalisen jazzin syntyyn. Muun muassa Miles Davisin ja John Coltranen sanotaan saaneen vaikutteita teoksesta. Davisin albumia *Kind of Blue* pidetään Russellin vaikutteiden malliesimerkkinä. Russell opetti pitkään New England Conservatory of Musicissa Bostonissa.

Kirjalliset julkaisut
---------------------

* *The Lydian Chromatic Concept of Tonal Organization* (1953)

Lähteet
-------

1. ↑  Uusitorppa, Harri: Teoreetikko vaikutti myös pohjoismaiseen jazziin.  *Helsingin Sanomat*, 30.7.2009, s. B5. Artikkelin verkkoversio.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Belgia
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Georges Jouatte** (17. kesäkuuta 1892 Monaco – 13. helmikuuta 1969 Pariisi) oli ranskalainen ooppera- ja konserttilaulaja, joka oli äänialaltaan tenori.

Jouatte syntyi oluenpanijan pojaksi. Hän rahoitti opintojaan esiintymällä tanssijana Casino de Parisin lavalla. Hän saattoi lauluopintonsa loppuun Saksassa. Tenoriksi hän kouluttautui Paul Cabanelin ja Louis Fourestierin johdolla. Jouatte esiintyi konserttisaleissa ennen näyttämödebyyttinsä tekemistä vuonna 1932 Théâtre Mogadorissa. Pariisin oopperaan hän pääsi vuonna 1934. Siellä hän teki ensimmäisen esiintymisensä Charles Gounod'n *Faustin* nimiroolissa. Vuonna 1936 hän esiintyi siellä menestyksekkäästi Richard Straussin *Ruusuritarissa* säveltäjän läsnäollessa. Jouatte esiintyi vuodesta 1937 myös Opéra-Comiquessa. Ensimmäiset oopperat, joissa hän siellä esiintyi, olivat Wolfgang Amadeus Mozartin *Ryöstö Seraljista* (Belmonten rooli) ja Claudio Monteverdin *L'incoronazione di Poppea*. Tämän jälkeen Jouatte teki kiertueet Itävallassa ja Italiassa.

Jouatte esiintyi vuonna 1937 Covent Gardenissa Admètena Christoph Willibald Gluckin *Alcestessa*. Hän teki vuosina 1933 ja 1936 konserttiesiintymiset Salzburgin musiikkijuhlilla. Montreux'ssa hän teki festivaaliesiintymisen laulaen tenorisolistina Giuseppe Verdin *Requiemin* esityksessä Bruno Walterin johdolla. Jouatte teki jäähyväisesiintymisensä Opéra-Comiquessa Taminon roolissa Mozartin *Taikahuilussa* vuonna 1946. Hän lauloi vielä 22. marraskuuta 1951 Énéen roolin Hector Berlioz'n *Troijalaisten* lyhennetyssä radioesityksessä Pariisin Salle Érardista Henri Tomasin johdolla. Jouatte lauloi myös Berlioz'n *La damnation de Faustin* ensimmäisessä kokonaisäänityksessä vuonna 1942 Jean Fournet'n johdolla. Hän oli tenorisolistina Berlioz'n *Requiemin* äänityksessä ja toisti Berlioz'n Faustin roolin vuonna 1948 Radio Francen lähetyksessä Albert Wolffin johdolla. Lisäksi Jouatte lauloi Serge Koussevitzkyn johtamalla Ludwig van Beethovenin 9. sinfonian äänityksellä, jossa lauloivat myös Janine Micheau, Solange Michel ja Charles Cambon.

Jouatte opetti Pariisissa muiden muassa sopraano Régine Crespiniä. Hän esiintyi varhaisella urallaan myös elokuvanäyttelijänä. Hänet nähtiin esimerkiksi saksalaisessa elokuvassa *Das Land ohne Frauen*.

Lähteet
-------

1. 1 2 3 4  Georges Jouatte (Tenor) Bach-Cantatas, viitattu 12.1.2023


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat

 |
|  |
| Taiteenala | 
* MusicBrainz

 |

 |
Dave Alexander syyskuussa 2007.
**Dave Alexander**, myös **Omar Shariff** ja **Omar Hakim Khayam** (10. maaliskuuta 1938 Shreveport, Louisiana, Yhdysvallat – 8. tammikuuta 2012 Marshall, Texas, Yhdysvallat), oli yhdysvaltalainen bluespianisti ja laulaja. Hän edusti West Coast Bluesia.

Elämä
-----

Alexander asui lapsuutensa Texasin Marshallissa. Vanhemmat kannustivat häntä pianonsoittoon. 1955 Alexander astui laivaston palvelukseen ja palattuaan siviiliin hän lähti 1957 Oaklandiin Kaliforniaan, jossa hän aloitti muusikonuran San Francisco Bay Areassa bluesin parissa. Aikaa myöten hän alkoi esiintyä sellaisten nimekkäiden muusikoiden kuin Big Mama Thornton, Jimmy Witherspoon, Muddy Waters, Buddy Guy ja Albert Collins kanssa.

Alexander teki 1968 ensimmäisen oman levytyksensä, joka julkaistiin kokoelmalevyllä *Oakland Blues*. 1970-luvun alkupuolella hän julkaisi muutamia albumeja omalla nimellään. Sen jälkeen kun hän omaksui taiteilijanimen Omar Shariff, kesti melkein 20 vuotta, ennen kuin häneltä ilmestyi albumi. 

Alexander soitti 1970 Ann Arbor Blues and Jazz Festivalilla ja vuodesta 1973 usein San Francisco Blues Festivalilla. Hän kiersi myös Euroopassa.

Alexander oli 1993 Handy Award -ehdokkaana. Hän kirjoitti artikkeleita Living Blues -musiikkilehteen.

Diskografia (valikoima)
-----------------------

* The Rattler (1972)
* The Dirt on the Ground (1973)
* Baddass (1996)
* Omar the Magnificent (1997)
* Anatomy of a Woman (1998)
* Black Widow Spider (2000)

Aiheesta muualla
----------------

* Omar Shariff Allmusicissa (englanniksi)
* Piano Poet Unbound: Omar Shariff (Artikel auf Newsreview.com, engl.) (Arkistoitu – Internet Archive)

Lähteet
-------

1. ↑  Legendary ArkLaTex musician found dead Sunday (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Dave Alexander (Bluesmusiker)
**Solo** on Schweppes Australian valmistama hiilihapotettu sitruunanmakuinen virvoitusjuoma. 

Soloa on myyty Australiassa vuodesta 1973 lähtien. Sen inspiraationa olivat pubeissa tarjotut sitruunajuomat. Solo on sitruunajuomien markkinajohtaja Australiassa, ja sen markkinaosuus kasvoi 30 prosentilla vuonna 2007. 

Soloa on pidetty hyvin maskuliinisena juomana, mikä on näkynyt monissa sen televisiomainoksissa, joissa näytetään avointa mieskuvaa ja joista viimeisimmässä aiheena on "Game On". Vuonna 2012 elvytettiin Solo-mieshahmo 1900-luvulta osana uutta Solon mainoskampanjaa.

Tuotteet
--------

Tavallisen Solon lisäksi juomasta on olemassa muunnelmia. Viimeisin Solon juomavalikoimaan tullut makuvaihtoehto on Solo Strong, joka sisältää guaranaa sekä kofeiinia.

* Solo Original Lemon
* Solo Lemon & Lime
* Solo Sub (sokeriton)
* Solo Guarana
* Solo Low Carb
* Solo Strong

### Kansainväliset markkinat

Cadbury Schweppes myi Yhdysvalloissa **Coolah Energy** -nimistä energiajuomaa Solon innoittamana. Sen iskulause oli: "Energy from Down Under". Sen yhtenä ainesosana oli boronia, sitruskasvi, jota käytetään maailmanlaajuisesti enemmän kukka-asetelmana kuin hedelmänä. Cadbury Schweppes myi Yhdysvalloissa myös samankaltaista sitruunajuomaa nimellä Rondo 1970- ja 1980-luvun taitteessa.

Lähteet
-------

1. ↑  Soft drink company's conduct fair – judge *news.google.com*.
2. ↑  Drink For A Man Kind" TV Commercial for Solo by The Furnace *coloribus.com*.  Arkistoitu 15.2.2013. Viitattu 20.2.2013.
3. ↑  Solo *sologameon.com.au*.  Arkistoitu 2.10.2009. Viitattu 20.2.2013.
4. ↑  The Legend of The Lemon Tree *bmf.com.au*.  Arkistoitu 19.4.2013. Viitattu 20.2.2013.
5. ↑  Schweppes brings back Solo man *mumbrella.com.au*.
6. ↑  FoodBev.com *foodbev.com*.
7. ↑  Swenson Funnies Online *swensonfunnies.com*.  Arkistoitu 17.10.2012. Viitattu 20.2.2013.
8. ↑  EnOrgy: Coolah Energy *enorgy.blogspot.com*.
9. ↑  Aussie Food Shop: Australian Drinks *aussiefoodshop.com*.  Arkistoitu 15.9.2010. Viitattu 20.2.2013.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Solo (Australian soft drink)
**Solmu** on suomalainen miehen etunimi. 

Nimi luotiin Kansanvalistusseuran kalenteria varten suomalaiseksi vastineeksi ruotsalaiselle nimelle Knut (ruotsin *knut* ’solmu’). Tätä on pidetty käännösvirheenä, sillä Knut on lyhentymä nimestä Kanutus ja vain sattumalta osuu yksiin ruotsin *knut*-sanan kanssa, jota vastaa suomessa *solmu*.

Solmu sai oman nimipäivän almanakasta, 19. huhtikuuta, vuonna 1929. Nimi ei saanut tarpeeksi kantajia, joten se poistettiin 1949.

Vuoden 2019 loppuun mennessä Digi- ja väestötietoviraston tieojen mukaan Solmu-nimen on saanut noin 140 henkilöä, joista ainakin viisi on naisia.

Tunnettuja Solmuja
------------------

* Solmu Mäkelä (1922–2018), taikuri
* Solmu Nyström (1871–1955), oppikirjojen tekijä ja kouluneuvos
* Solmu Salonmies (1903–1988), everstiluutnantti

Lähteet
-------

* Lempiäinen, Pentti: *Suuri etunimikirja*. WSOY, 2004. ISBN 951-0-29400-4.
* Vilkuna, Kustaa (toim. Mikkonen, Pirjo): *Etunimet*. Otava, 2005. ISBN 951-1-18892-5.

### Viitteet

1. ↑  Nimipalvelu Digi- ja väestötietovirasto. Viitattu 10.7.2023.
**Kaarle Henrik (Kalle Heikki) Vuorinen** (30. joulukuuta 1851 Urjala – 26. toukokuuta 1929 Rantasalmi) oli suomalainen poliitikko.

Mikkelin läänin vaalipiiriä edustanut Vuorinen toimi Suomalaisen puolueen kansanedustajana kahden vuoden ajan, maaliskuusta 1912 helmikuuhun 1914. Hän nousi eduskuntaan varaedustajan paikalta, kun Justus Ripatti kuoli kesken vaalikauden. Eduskunnan valiokunnista hän vaikutti rautatievaliokunnassa ja suuressa valiokunnassa.

Vuorinen oli varsinaiselta ammatiltaan maanviljelijä, jona hän toimi Säämingissä vuosina 1884–1893 ja Rantasalmella vuodesta 1893. Aikaisemmin, vuodesta 1878 vuoteen 1884, hän työskenteli tilanhoitajana, pehtorina, Laukaassa. Hän toimi myös maallikkotuomarina, lautamiehenä, ja sai herastuomarin arvonimen.

Vuorinen oli naimisissa. Hän avioitui puolisonsa Maria Lahtisen kanssa vuonna 1878. Kalle Vuorinen kuoli toukokuussa 1929, 77-vuotiaana.

Lähteet
-------

1. 1 2 3 4  .aspx Kalle Vuorinen *Suomen kansanedustajat*. Eduskunta.


|  |  |  |  |  |
| --- | --- | --- | --- | --- |
| 

| * n
* k
* m
Suomalaisen puolueen kansanedustajat 1911–1914 |
| --- |
|  |
| Eduskuntaryhmä(43) | 
* Arajärvi
* Danielson-Kalmari
* Grönvall
* Hallsten
* Hanninen
* Herttua
* Honkajuuri
* Iipponen
* Ingman
* Junnila
* Kaakko-oja
* Kairamo
* Knuutila
* Koivisto
* Kärnä
* Laine
* Lallukka
* Lanne
* Listo
* Malmivaara
* Mannermaa
* Mynttinen
* Nevanlinna
* Paasikivi
* Peurakoski
* Pullinen
* Rannikko
* Rautapää
* Ripatti (1911–1912)
* Ruohtula
* Sipilä
* Sjöstedt-Jussila
* Torppa
* Tulikoura
* Typpö
* Vaarala
* Vuorinen (1912–1914)
* Warvikko
* Wilskman
* Wuorimaa
* I. Yrjö-Koskinen
* L. Yrjö-Koskinen
* S. Yrjö-Koskinen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Rudolf Stöger-Steiner von Steinstätten
**Rudolf Stöger-Steiner von Steinstätten** (26. huhtikuuta 1861 Pernegg an der Mur – 12. toukokuuta 1921 Graz) oli itävaltalainen kenraali, joka toimi Itävalta-Unkarin viimeisenä sotaministerinä vuosina 1917–1918.

Stöger-Steiner oli alkuperäiseltä nimeltään Rudolf Stöger. Kun hänen kasvatti-isänsä Joseph Steiner, joka oli aateloitu nimellä *von Steinstätten*, adoptoi hänet vuonna 1891, hän sai nimen Stöger-Steiner von Steinstätten. Hän liittyi vapaaehtoisena armeijaan vuonna 1878 ja yleni vuoteen 1909 mennessä kenraalimajuriksi. Hän toimi taktiikan opettajana sotakoulussa ja myöhemmin armeijan tarkka-ampujakoulun johtajana. Vuonna 1912 hänet ylennettiin sotamarsalkkaluutnantiksi ja nimitettiin 4. jalkaväkidivisioonan komentajaksi.

Ensimmäisen maailmansodan alussa Stöger-Steiner komensi jalkaväkidivisioonaansa Galitsiassa, mistä hänet siirrettiin toukokuussa 1915 armeijakunnan komentajaksi Isonzon rintamalle. Komentajana hän ei ollut erityisen näkyvä, mutta huhtikuussa 1917 hänet nimitettiin yllättäen näkyvään asemaan valtakunnan sotaministeriksi eronneen Alexander von Krobatinin tilalle. Stöger-Steiner oli Itävallan ja Unkarin johtajien välinen kompromissivalinta. Tehtävässään hän osoittautui päteväksi, mutta sota oli jo ajanut valtakunnan sellaiseen tilaan, jossa tarvikehuollon varmistaminen ja siviiliväestön pitäminen rauhallisena olivat lähes mahdottomia tehtäviä. Stöger-Steiner vakuutti keisari Kaarle I:lle, että Itävalta-Unkari kestäisi vielä seuraavan sotatalven, mutta keväällä 1918 hän aavisti tappion olevan edessä. Sen jälkeen hän panosti sisäisen järjestyksen säilyttämiseen ja komensi siihen tarkoitukseen seitsemän divisioonaa rintamalta. Hän joutui lopulta eroamaan vallankumouksen seurauksena marraskuussa 1918. Viimeisen sotavuoden aikana Stöger-Steiner korotettiin vapaaherraksi ja ylennettiin kenraalieverstiksi.

Lähteet
-------

1. 1 2 3  Rudolf Stöger-Steiner Freiherr von Steinstätten (Arkistoitu – Internet Archive) (englanniksi) Austro-Hungarian Land Forces 1848-1918. Viitattu 9.1.2014.
2. ↑  Rudolf Stoger-Steiner von Steinstatten (englanniksi) Firstworldwar.com. Viitattu 9.1.2014.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Knut David Ferdinand Ridderström** (8. helmikuuta 1829 Viipuri – 12. joulukuuta 1897 Turku) oli suomalainen lyseon opettaja ja kääntäjä.

Ridderströmin vanhemmat olivat Viipurin suutariammattikunnan vanhin David Ridderström ja Anna Sofia Eklund. Hän kävi Viipurin lukiota ja pääsi ylioppilaaksi 1846. Ridderström oleskeli Moskovassa matkastipendin turvin 1851–1854. Hän toimi Turun yläalkeiskoulun vt. venäjänopettajana 1855–1856, Viipurin lukion vt. venäjänopettajana 1856 sekä Turun yläalkeiskoulun ja myöhemmin lyseon vakinaisena venäjänopettajana 1856–1893. Hän oli myös venäjän kielen kääntäjänä Turun lääninhallituksessa vuodesta 1863 ja Turun maistraatissa vuodesta 1868.

Suomennoksia
------------

* Johann Wolfgang von Goethe: *Runoelmia*, saksasta suom. Knut Ferdinand Ridderström. Suomentaja, Turku 1884.
* Sextio dikter af Alexander Sándor Petőfi, ruots. Knut Ferdinand Ridderström. Åbo 1879.

Lähteet
-------

* Knut Ferdinand Ridderström SKS:n kirjailijamatrikkelissa (toimimaton linkki) (Käyttäjätunnuksella)
* Kotivuori, Yrjö: Knut David Ferdinand Ridderström. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 8.2.2010.

Aiheesta muualla
----------------

* Johann Wolfgang von Goethe: Runoelmia Ridderströmin suomentamana Project Gutenberg.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Ruotsi

 |
|  |
| Henkilöt | 
* Ylioppilasmatrikkeli 1640–1852

 |

 |
Rudolf Söderberg
**Rudolf Söderberg** (1881 Lidköping – 24. heinäkuuta 1958) oli ruotsalainen lintutieteilijä.

Söderberg opiskeli eläin- ja kasvitiedettä sekä maantiedettä Tukholman yliopistossa vuosina 1909–1916. Vuonna 1920 Söderberg suoritti lisensiaatin tutkinnon Lundin yliopistossa. Hän toimi opettajana Stenstorpin knasankorkeakoulussa vuosina 1913–1923, Skarassa 1923–1930 ja Tukholman Vasan reaalikoulussa 1930 alkaen. Kunniatohtorin arvo hänelle myönnettiin 1955.

Söderberg osallistui tohtori E. Mjöbergin johtamalle tutkimusmatkalle Australiaan 1910–1912 ja kirjoitti matkastaan raportin *Studies of the birds in North West Australia*, jonka hän julkaisi 1918.

Söderbergin elämäntyö oli Hornborgajärven luonnon tutkiminen. Hän retkeili siellä nuoruudesta alkaen ja kirjoitti useita tutkielmia järven kasvillisuudesta ja eläimistöstä. Hän tutki myös Tåkernia ja kirjoitti useita artikkeleita. Söderberg oli Ruotsin luonnonsuojelyhdistyksen ja Ruotsin lintutieteellisen yhdistyksen kunniapuheenjohtaja.

Söderberg kirjoitti useita kirjoja. Hän oli myös taidemaalari ja kuvitti omia kirjojaan.

Teoksia
-------

* *Det vildas vägar*. 1919.
* *Våra fåglar och hur man känner igen dem*. Albert Bonniers Förlag. Tukholma. 1933.
* *Alla Nordens Fåglar*. Bonniers. Tukholma. 1951.
* *Fjällfåglar*.
* *Flyttfågelvägar över Vänern och Sydvästra Sverige*.

Lähteet
-------

* Tore Hartung (ruotsiksi)
* Muistelma[vanhentunut linkki] (ruotsiksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* KulturNav

 |

 |
**Knut Arild Hareide** (s. 23. marraskuuta 1972 Bømlo) on norjalainen kristillisen kansanpuolueen poliitikko. Hän oli puolueensa puheenjohtaja vuosina 2011–2019. Hän on toiminut myös Norjan liikenne- ja viestintäministerinä (2020–2021) sekä ympäristöministerinä (2004–2005). Hän istui suurkäräjillä vuosina 2009–2021. Vuoden 2022 alusta lähtien hän on johtanut Norjan merenkulkulaitosta.

Elämä ja ura
------------

Hareide vuoden 2016 Oslo pride -kulkueessa.
Hareide valmistui vuonna 1997 diplomiekonomiksi Norjan kauppakorkeakoulusta, minkä jälkeen hän työskenteli Schibsted-konsernissa, kunnes hänet valittiin vuonna 2009 suurkäräjille. Hän oli jo aiemmin toiminut ympäristöministerinä Bondevikin hallituksessa vuosina 2004–2005, jolloin hän oli siihen mennessä nuorin kristillisen kansanpuolueen ministeri. Hän on myös ollut suurkäräjien varajäsen vuodesta 1997 sekä kristillisen kansanpuolueen varapuheenjohtaja 2003–2007.

Vuonna 2011 Hareide valittiin kristillisen kansapuolueen puheenjohtajaksi. Hän ilmoitti tavoitteekseen porvarillisen hallituksen saamisen Norjaan, mutta ei vienyt puoluettaan Erna Solbergin johtamaan hallitukseen, vaan kristilliset ja liberaalipuolue jättäytyivät hallituksen ulkoisiksi tukipuolueiksi. Vuoden 2017 suurkäräjävaaleissa kristilliset saivat huonoimman tuloksensa sitten toisen maailmansodan, ja jatkoivat tukipuolueena samalla kun liberaalit menivät hallitukseen.

Syksyllä 2018 Hareide alkoi tavoitella yhteistyötä työväenpuolueen kanssa, mikä aiheutti hajaannusta puolueen sisällä. Hareiden linja kuitenkin hävisi puoluekokouksen äänestyksessä, ja kristilliset liittyivät Solbergin hallitukseen. Hareide erosi puheenjohtajan tehtävästä, koska hän ei halunnut samaan hallitukseen edistyspuolueen kanssa. Kun edistyspuolue erosi hallituksesta vuonna 2020, Hareide suostui ottamaan vastaan liikenne- ja viestintäministerin salkun. Solbergin hallituksen jouduttua eroamaan vuoden 2021 vaalien jälkeen Hareidesta tuli Norjan merenkulkulaitoksen (*Sjøfartsdirektoratet*) johtaja.

Lähteet
-------

1. 1 2 3 4  Garvik, Olav & Tvedt, Knut Are: Knut Arild Hareide *Store norske leksikon*.  12.11.2021. Viitattu 7.1.2021. (norjaksi)

Aiheesta muualla
----------------

* Kuvia tai muita tiedostoja aiheesta **Knut Arild Hareide** Wikimedia Commonsissa

* Knut Arild Hareide Norjan suurkäräjien verkkosivuilla (norjaksi)

|  |  |  |  |
| --- | --- | --- | --- |
|  | Edeltäjä:**Dagfinn Høybråten** | **Kristillisen kansanpuolueen puheenjohtaja**2011–2019 | Seuraaja:**Kjell Ingolf Ropstad** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
Kapteeni Rudolf Pflanzin hautapaasi Ranskan Bourdonissa.
**Rudolf "Rudi" Pflanz** (1. heinäkuuta, 1914 – 31. heinäkuuta, 1942) oli saksalainen sotilaslentäjä ja hävittäjä-ässä joka keräsi 52 ilmavoittoa sekä sai Rautaristin ritariristin. Hän kohosi luutnantista yliluutnantiksi. Rudolf Pflanz taisteli länsirintamalla sekä muun toiminnan ohella, taisteluun Britanniasta, toimien majuri Helmut Wickin siipimiehenä. Tuolloinen luutnantti Pflanz pudotti brittiässä John Dundasin, joka samassa ilmataistelussa oli pudottanut majuri Wickin - kummatkin menehtyivät. Pflanz taisteli Messerschmitt Bf 109:n tyyppisillä hävittäjäkoneilla, ennen kaatumistaan Ranskan alueen yllä, jonka jälkeen hänet kohotettiin kapteeniksi. Hävittäjärykmentti JG 2:ssa "Richthofen" taistellut Pflanz oli ampunut alas huomattavan määrän (45 kpl) Supermarine Spitfire -tyyppisiä brittihävittäjiä, jotka olivat heidän ehdotonta parhaimmistoaan tuohon aikaan.

Myös ltn. R.Pflanz taisteli tämän tyyppisellä, eli Me-109 Bf E "Emil" -tyypin hävittäjäkoneella.

Lähteet
-------

* Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0.

### Viitteet

1. 1 2   (Arkistoitu – Internet Archive) Viitattu 4.8.2022.
2. ↑   Viitattu 4.8.2022.
3. ↑  Price, A. 2002: s. 66.
4. ↑   Viitattu 4.8.2022.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Rudolf Pflanz
**Sittiäiset** (Geotrupinae) on kovakuoriaisten (Coleoptera) Geotrupidae-heimoon kuuluva alaheimo, joka toisinaan on myös itsessään korotettu sittiäisten (Geotrupidae) heimoksi.

Alaheimon lajit tuntee 11-jaokkeisista tuntosarvistaan ja päältäpäin näkyvistä leuoistaan. Sittiäiset ovat lannansyöjiä. Aikuiset kuoriaiset keräävät lantaa niiden maahan kaivamaansa käytävään. Käytävä on lannan alla, ja naaras munii sinne munansa.

Suomesta tunnetaan kolme lajia, joista suurin on lehmän lannalla elävä sontiainen eli isosittiäinen (*Geotrupes stercorarius*), joka on yleinen suurimmassa osassa Suomea. Toinen melko yleinen Suomessa elävä laji on monenlaisella lannalla, kuten esimerkiksi ihmisen ulosteilla, elävä metsäsittiäinen (*Geotrupes stercorosus*). Metsäsittiäinen on kooltaan yleensä jonkin verran sontiaista pienempi. Kolmas Suomessa tavattu laji on harvinainen, muita sileämpi ja kirkkaamman sininen kevätsittiäinen (*Geotrupes vernalis* tai *Trypocopris vernalis*).

Geotrupinae-alaheimoon kuuluvia tribuksia
-----------------------------------------

* Geotrupini
* Lethrini

Aiheesta muualla
----------------

* ITIS: Geotrupinae (englanniksi)

Lähteet
-------

1. 1 2 3  Michael Chinery: *Pohjois-Euroopan hyönteiset*, s. 303. Sittiäisten alaheimo, *Geotrupinae*. Helsinki: Painokaari Oy, Tammi, 1988. ISBN 951-30-6952-4.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1949825
* Wikispecies: Geotrupinae
* AFD: Geotrupinae
* BioLib: 7877
* BugGuide: 19599
* CoL: 628J7
* Fauna Europaea: 188472
* Fauna Europaea (new): d435d92e-07b9-48eb-b841-814269cbdd0c
* Fossilworks: 70037
* iNaturalist: 489349
* ITIS: 678495

 |

 |
**Knut Einar Heikkinen** (3. tammikuuta 1890 Tampere – 1962) oli amerikansuomalainen toimittaja ja kommunisti. 1950-luvun alussa hänestä tuli yksi Yhdysvaltojen kommunistivainojen uhreista.

Heikkinen kirjoitti ylioppilaaksi vuonna 1910 ja muutti samana vuonna Kanadaan, jossa hän työskenteli metsätöissä ja rakennusalalla. Vuonna 1914 hänestä tuli sanomalehti *Työkansan* toimittaja. Myöhemmin Heikkinen siirtyi Yhdysvaltoihin, jossa hän työskenteli eri osuuskauppojen liikkeenhoitajana sekä *Toverin*, *Työmiehen*, *Uuden Kotimaan* sekä *Eteenpäin* ja *Työmies–Eteenpäin* -lehtien toimittajana. Hän oli myös yksi kommunistisen International Workers Orderin johtavista suomalaisista toimitsijoista.

Heikkinen oleskeli vuosina 1932–1935 Neuvostoliitossa, josta palattuaan hän jätti ilmoittautumatta Yhdysvaltojen viranomaisille. Tämän johdosta hänet pidätettiin maassa laittomasti oleskelevana kommunistina vuonna 1949 ja uudelleen vuonna 1950. Heikkinen vapautettiin 2 500 dollarin takuita vastaan marraskuussa 1951. Lokakuussa 1953 hänet vangittiin uudestaan, jolloin takuusummaksi määrättiin 10 000 dollaria. Kuukautta myöhemmin oikeus asetti Heikkisen syytteeseen maastakarkottamismääräyksen noudattamatta jättämisen takia. Huhtikuussa 1954 hänet tuomittiin kymmenen vuoden vankeuteen. Joulukuussa 1955 pidetyssä uudessa oikeudenkäynnissä Heikkinen todettiin jälleen syylliseksi, mutta hänelle annettiin viisi vuotta aikaa poistua maasta. Yhdysvaltain korkein oikeus kumosi tuomion vuonna 1958. Pitkällinen oikeusprosessi herätti paljon huomiota ja toi esille mccarthyismin vaikutuksen laajuuden.

Syytteista vapauduttuaan Heikkinen asui Wisconsinin Superiorissa, jossa hän osallistui Työmies Societyn toimintaan kuolemaansa saakka. Hän on laatinut Espanjan sisällissotaan osallistuneista amerikansuomalaisista vapaaehtoisista kertovan kirjan *Meidän poikamme Espanjassa*.

Teoksia
-------

* *Meidän poikamme Espanjassa*. Finnish Workers Federation, 1939.
* *Our Boys in Spain*. Translated by Matti A. Mattson. Finnish Workers Federation, 1939. Reprint, 2002.

Lähteet
-------

1. ↑  Sulkanen, Elis: *Amerikan suomalaisen työväenliikkeen historia*, s. 489. Fitchburg, Massachusetts: Amerikan Suomalainen Kansanvallan Liitto ja Raivaaja Publishing Company, 1951. Teoksen verkkoversio.  (Arkistoitu – Internet Archive)
2. ↑  University of Minnesota Immigration History Research Center: Enkel, Kenneth J. b. 1916, Papers *archives.ihrc.umn.edu*. Viitattu 3.11.2015.
3. 1 2  Tony Tracy: When the Red Scare arrived in Superior *zenithcitynews.com*. Viitattu 3.11.2015.
**Merkintälasku** on navigointimenetelmä, jossa arvioidaan aluksen paikka laskemalla se aiemmin määritetyn paikan, tunnetun nopeuden ja suunnan avulla. Tulos perustuu arvioihin eikä siten ole tarkka, vaan huononee nopeasti ajan kuluessa — esimerkiksi tuulen, virran tai navigoinnin epätarkkuuksien takia. Laskemalla määritetty sijainti on vähemmän luotettava kuin todellisiin havaintoihin perustuva paikanmääritys.

Käytännössä merkintälasku etenee suunnilleen seuraavasti. Tiedämme aluksen sijainnin latitudin ja logitudin, tiedämme aluksen kulkusuunnan (tosisuuntana) ja kuljetun matkan (joka puolestaan on nopeus kerrottuna matka-ajalla). Näistä pystytään joko taulukkojen avulla tai tavallisella taskulaskimella selvittämään, mihin sijaintiin päädytään (tulopaikan latitudi ja longitudi). Tehtävä voidaan ratkaista myös päinvastoin: jos tiedetään, mihin sijaintiin halutaan päätyä, voidaan laskea, mihin suuntaan täytyy ohjata. 

Laskukaavat ottavat huomioon sen, että päiväntasaajalta edettäessä kohti napa-alueita pituusaste kapeutuu. Kaavoja on erilaisia eri tarkoituksiin, mutta tavallisin on ns. keskilatitudimenetelmä. Se antaa oikeat tulokset silloin, kun lähtö- ja tulopaikan etäisyys on alle 600 meripeninkulmaa (eikä olla lähellä napa-alueita).

Tavallisesti merkinnänpidossa piirretään merikarttaan kuljettu matka kuljettuun todelliseen suuntaan. Jos kuljettu matka on hyvin pitkä ja varsinkin jos se ylittää kartan rajat, laskennalliset menetelmät ratkaisevat asian. 

Suomessa merkintälaskun hallitseminen kuului pitkään rannikkolaivurin tutkintovaatimuksiin, mutta vuonna 2014 se poistettiin tutkintovaatimuksista. Merkintälaskua hyödynnetään avomerinavigoinnissa.

Elektroniset paikanmääritys- ja navigointilaitteet ovat vähentäneet merkintälaskun tarvetta tavanomaisessa navigoinnissa.

Lähteet
-------

1. ↑  Viirit, kokardit ja rintamerkit *Suomen navigaatioliitto*.  Arkistoitu 21.8.2016. Viitattu 15.4.2017.
2. ↑  Jorma Timonen: *Elektronisten merikarttojen tuotanto ja käyttö*, s. s. 19. pro gradu. Helsingin yliopisto, 2006. Teoksen verkkoversio (viitattu 15.4.2017).
Rwenzorivuorten kansallispuisto

|  |  |
| --- | --- |
| Sijainti | 
 Kasesen kaupunginosa (d)Uganda |
| Pinta-ala | 
998,0 km2, 996,0 km2View and modify data on Wikidata  |

Hallinto| Tyyppi | 
Ugandan kansallispuistoView and modify data on Wikidata  |
| Perustettu | 
1991View and modify data on Wikidata  |
| Luokitus | 
Ramsar-alueView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Rwenzorivuorten kansallispuistoa.
**Rwenzorivuorten kansallispuisto** sijaitsee Ruwenzorivuoristossa Ugandassa Kongon demokraattisen tasavallan rajalla. Kongon puolella samassa vuoristossa on Virungan kansallispuisto.

Rwenzorivuorten kansallispuisto kattaa noin tuhat neliökilometriä vuoristoseutua, johon kuuluu Afrikan kolmanneksi korkein vuori Mount Stanley. Yli viiteen kilometriin ulottuvat Mount Stanley samoin kuin moni lähistön huipuista pysyy lumipeitteisenä, vaikka ne ovat alle asteen päässä päiväntasaajalta.

Puisto on Unescon maailmanperintökohde.

Lähteet
-------

1. ↑ . Tieto on haettu Wikidatasta.
2. ↑  Mount Stanley
3. ↑  Unesco

Aiheesta muualla
----------------

* Kuvia tai muita tiedostoja aiheesta **Rwenzorivuorten kansallispuisto** Wikimedia Commonsissa
Esimerkki: *Iota adscriptumin* käyttö majuskelikirjoituksessa.
Esimerkki: *Iota adscriptumin* käyttö ison alkukirjaimen jälkeen, yhdessä myöhemmin sanassa esiintyvän *iota subscriptumin* kanssa.
**Iota adscriptum** (< lat. "viereen kirjoitettu ioota") on nimitys muinaiskreikassa esiintyvälle ääntymättömälle mutta normaalisti näyviin merkitylle iootalle, joka esiintyy diftongissa pitkän vokaalin α (*ā*), η (*ē*) tai ω (*ō*) jälkeen, toisin sanoen diftongeissa αι (*āi*), ηι (*ēi*) tai ωι (*ōi*).

Pitkää vokaalia seuraava ioota kirjoitetaan aina *iota adscriptumina* silloin kun:

* Teksti on kirjoitettu majuskelilla eli isoilla kirjaimilla. Esimerkiksi: ΕΝ ΤΩΙ ΝΑΩΙ = έν τῳ ναῷ, *en tō naō*, ’temppelissä’.
* Iootaa edeltävä pitkä vokaali on sanan aloittava iso alkukirjain. Esimerkiksi: Ἅιδης, *Hādēs*, ’Haades’.
* Pitkä vokaali ja ioota kuuluvat eri tavuihin. Esimerkiksi πρωί, *prōi*, ’varhain’, ’aamulla’.

Muissa tapauksissa pitkää vokaalia seuraava ioota kirjoitetaan *iota subscriptumina*. Translitteraatiossa ioota jätetään yleensä pois kummassakin tapauksessa.

*Iota adscriptumin* (samoin kuin *iota subscriptumin*) merkitseminen kehittyi kreikan ortografiaan bysanttilaisella kaudella 1000-luvulla.

Lähteet
-------

1. 1 2 3 4  Kiilunen, Jarmo & Nikki, Nina: *Alfasta oomegaan. Uuden testamentin kreikan tukipaketti*, s. 193–194. Suomen eksegeettisen seuran julkaisuja 103. Helsinki: Suomen eksegeettinen seura, 2013. ISBN 978-951-9217-58-1.
**Karl Thomas (Kalle Tuomas) Vänniä** (16. lokakuuta 1874 Tyrvää − 16. huhtikuuta 1918 Tyrvää) oli suomalainen maanviljelijä ja suomalaisen puolueen kansanedustaja.

Vänniän vanhemmat olivat maanviljelijä Tuomas Vänniä ja Eva Lovisa Inna. Vänniä kävi kaksi vuotta kansakoulua ja toimi sitten maanviljelijänä kotiseudullaan Tyrväällä vuodesta 1897 alkaen. Vänniä oli myös Tyrvään säästöpankin kamreeri vuodesta 1909 ja Tyrvään Sanomien toimituksen jäsen sekä Satakunnan keuhkotautiparantolan ja Tyrvään ym. pitäjien piirimielisairaalan johtokunnan jäsen.

Vänniä oli suomalaisen puolueen kansanedustajana 1914−1917 edustaen Turun läänin pohjoista vaalipiiriä.

Suomen sisällissodan aikana punaiset vangitsivat suojeluskuntaan kuuluneen Vänniän 7. huhtikuuta ja ampuivat hänet Tyrvään Lousajassa 16. huhtikuuta.

Lähteet
-------

* .aspx Kalle Vänniä *Suomen kansanedustajat*. Eduskunta.
* Vuosina 1914-22 sotaoloissa surmansa saaneiden nimitiedosto (Arkistoitu – Internet Archive)

|  |  |  |  |  |
| --- | --- | --- | --- | --- |
| 

| * n
* k
* m
Suomalaisen puolueen kansanedustajat 1914–1917 |
| --- |
|  |
| Eduskuntaryhmä(38) | 
* Ala-Kulju
* Cornér
* Danielson-Kalmari
* Grönvall
* Hallsten
* Halonen
* Hiidenheimo
* Iipponen
* Ikonen
* Ingman
* Jaskari
* Kilpeläinen
* Koivisto
* Listo
* Malmivaara
* Mannermaa
* Peurakoski
* Pullinen
* Rannikko
* Rauanheimo
* Retulainen
* Saari
* Saha
* Sjöstedt-Jussila
* Särkilahti
* Tulenheimo
* Tuomela
* Typpö
* Vaarala
* Vahe
* Valkama
* A. Virkkunen
* P. Virkkunen
* Vänniä
* Warvikko
* von Weissenberg
* I. Yrjö-Koskinen
* S. Yrjö-Koskinen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Ruy Ramos** (s. 9. helmikuuta 1957 Rio de Janeiro) on brasilialaissyntyinen japanilainen entinen jalkapalloilija.

Jalkapallomaajoukkue
--------------------

Hän edusti Japanin maajoukkuetta vuosina 1990–1995.

Tilastot
--------

| Japanin jalkapallomaajoukkue |
| --- |
| Vuodet | ottelut | maalit |
| 1990 | 3 | 0 |
| 1991 | 2 | 0 |
| 1992 | 10 | 0 |
| 1993 | 14 | 1 |
| 1994 | 0 | 0 |
| 1995 | 3 | 0 |
| Yhteensä | 32 | 1 |

Aiheesta muualla
----------------

* National Football Teams
* Japan National Football Team Database

Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft

Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani

 |

 |
**Alan R. Templeton** on yhdysvaltalainen geneetikko, joka toimii biologian Charles Rebstock -⁠professorina Washington University in St. Louisissa. Templeton on tutkinut muun muassa HI-viruksen evoluutiota potilassa, biologisen laji-käsitteen merkitystä ja uusien lajien evoluutiomekanismeja sekä ihmisen viimeaikaista evoluutiota.

Templeton on erityisesti tunnettu tutkimuksistaan, jossa hän on osoittanut että eri "rotuihin" kuuluvien ihmisten välillä on varsin vähän geneettistä varianssia ja että perinnölliset erot ihmisyksilöiden välillä ovat huomattavasti merkittävämpiä kuin erot oletettujen ihmisrotujen välillä. Templetonin mukaan vertailemalla ryhmien asuinympäristöä saavutetaan parempi ymmärrys ihmisistä kuin vertailemalla ihmisiä rotu-käsitteellä.

Lähteet
-------

1. ↑  Alan R. Templeton - Charles Rebstock Professor of Biology Washington University Biology.  Arkistoitu 9.6.2008. Viitattu 17.6. 2008. (englanniksi)
2. ↑  Out of Africa again and again. Communication Studies, University of California Los Angeles. Viitattu 17.6. 2008. (englanniksi)
3. ↑  A plea to lose the race  July 15, 2004. The Age Company Ltd.. Viitattu 17.6. 2008. (englanniksi):*"We understand more of it when we stop thinking in terms of races and start thinking in terms of the local environment, and ignore racial thinking in its entirety."*


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Tšekki
* Alankomaat

 |
|  |
| Tieteilijät | 
* DBLP
* Google Scholar
* ORCID
* Scopus

 |
|  |
| Muut | 
* IdRef

 |

 |
**Piisupi järv**  on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen, ja järvi kuuluu alueen karstijärviin.

Maantietoa
----------

Järven itärantaa seuraa harju, joka osaltaan vastaa järven vedentulosta, mutta karstialueen järvenä se saa osan vedestään myös pohjassa olevien lähteiden kautta. Keväisin lumien sulattua nousee järven vedenpinta korkeimmilleen. Silloin järven pinta-ala on noin 5 hehtaaria, se on 500 metriä pitkä ja 200 metriä leveä. Silloin järvessä on yli 60 metriä pitkä saari, jonka pinta-ala on 0,24 hehtaaria. Järven rantaviivan pituus on 1,3 kilometriä, ja sen rannat ovat metsämaata. Kesällä karstimaan alla olevan veden määrä vähenee, jolloin myös järven vedenpinta alenee. Järven lähellä sijaitsee kaksi lampea, Sahkjärv ja Ratasjärv.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 1) mukaan kovavetinen järvi (vir. *kareda veega järv*).

Piisupo järv luokitellaan limnologisesti alkalitrofiseksi järveksi (vir. *alkalitroofne tai allikatoiteline*, AL). Tällaisten järvien veteen on liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.

Lähteet
-------

1. 1 2 3 4 5  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 31.3.2017). (viroksi) (Arkistoitu – Internet Archive)
2. 1 2  Keskkonnaregister: Piisupi järv (vee2033510) *Keskonnainfo*. Tallinna, Viro:  Keskkonnaministeerium. Viitattu 31.3.2017. (viroksi)
3. ↑  Piisupi järv VEE2033510, Eesti Looduse Infosüsteemis (EELIS), viitattu , (viroksi)
4. 1 2  Võhmetu-Lemmküla-Porkuni karstijärvede ja ooside ala, Eesti Looduse Infosüsteemis (EELIS), viitattu , (viroksi)
5. ↑  Fütoplanktoni indikaatorlus: Alkalitroofsed ehk lubja- ehk allikatoitelised järved
**Juha Heikki Erhard Engström** (s. 7. elokuuta 1942 Helsinki) on suomalainen eversti evp, joka toimi presidentti Urho Kekkosen adjutanttina 1976–1981 ja Mauno Koiviston adjutanttina 1981–1985.

Engström syntyi merikapteeni Eimer Erhard Engströmin ja Liisi Kyllikki Kaijan perheeseen. Hänen puolisonsa vuodesta 1965 on Tuula Marjatta Niinivirta.

Engström tuli ylioppilaaksi 1961 ja suoritti Kadettikoulun 1965 ja Sotakorkeakoulun 1975. Hän toimi opetusupseerina Hämeen ratsujääkäripataljoonassa 1965–1966, Reserviupseerikoulun opetusupseerina ja toimistopäällikkönä 1966-1971, Pääesikunnan toimistoupseerina 1971–1972 ja toimistoesiupseerina 1975–1976, YK:n Suomalaisen pataljoonan toimistopäällikkönä Kyproksella 1972–1973, tasavallan presidentti Urho Kekkosen 3. adjutanttina 1976–1977 ja 2. adjutanttina 1978–1981 sekä presidentti Mauno Koiviston adjutanttina 1981–1985, Rannikkojääkäripataljoonan komentajana 1985–1988, sotilasasiamiehenä Oslossa ja Kööpenhaminassa 1988–1991 ja erityistehtävissä ETYK-asioiden parissa puolustusministeriössä 1991–1992. Viimeksi mainittuna vuonna hän siirtyi Suomen edustajaksi ETYK-toimistoon Wieniin. Vuosina 1995–1996 Engström toimi Makedoniassa YK:n rauhanturvaoperaation komentajana prikaatikenraalin arvossa. Hän oli yhteysupseeri NATOn Euroopan joukkojen esikunnassa (SHAPE) Belgian Monsissa 1996 jääden eläkkeelle 1997. *lähde?*

Engström ylennettiin luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1980 ja everstiksi 1989.

Lähteet
-------

1. 1 2 3 4 5  *Kuka kukin on. Who's who in Finland*, s. 118-119. Engström, Juha. Helsinki: Otava, 1994. ISBN 951-1-12833-7.
2. ↑  Presidentti Koiviston hautajaiset *puolustusvoimat.fi*.  24.5.2017. Viitattu 28.4.2021.
3. ↑  Pentikäinen, Mikael: Suomalaiseversti lähtee Makedonian YK-joukkojen komentajaksi. (Tilaajille) *Helsingin Sanomat*.  31.1.1995. Viitattu 28.4.2021.
4. ↑  Nimityksiä (Tilaajille) *Helsingin Sanomat*.  27.2.1996. Viitattu 28.4.2021.
**Albert-Ludwigs-Universität Freiburg** on yliopisto saksalaisessa Freiburg im Breisgaun kaupungissa Baden-Württembergissä. Yliopiston perusti 21. syyskuuta 1457 itävaltalainen arkkiherttua Albrecht VI, ja se on yksi Saksan kuudesta vanhimmasta yliopistosta. Siellä opiskelee noin 22 000 opiskelijaa yhdessätoista eri tiedekunnassa. Vuonna 2006 Saksan opetusministeriö nimesi yliopiston Exzellenzinitiative-ohjelman puitteissa yhdeksi Saksan niin kutsutuista eliittiyliopistoista.

Maailman viidensadan huippuyliopiston Shanghai-yliopistovertailussa Freiburgin yliopisto sai vuonna 2014 sijaluvun 101–150.

Yliopiston motto *Die Wahrheit wird euch frei machen* ("totuus on tekevä teidät vapaiksi") on peräisin Johanneksen evankeliumista.

Lähteet
-------

1. ↑  University of Freiburg shanghairanking.com
2. ↑  Academic Ranking of World Universities 2014 (Arkistoitu – Internet Archive) shanghairanking.com

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Albert-Ludwigs-Universität Freiburg**.
* Viralliset sivut
**Albert Ballin** (15. elokuuta 1857 – 9. marraskuuta 1918) oli saksalainen merenkulkumagnaatti. Hän oli Hampurin-Amerikan linjan (HAPAG) pääjohtaja. Yhtiö oli aikanaan maailman suurin laivayhtiö. Ballin myös kehitti risteilyaluksen konseptin, minkä vuoksi häntä pidetään nykyaikaisen risteilymatkutsamisen isänä.

Saksan keisarinna Augusta Viktorian mukaan nimetty *SS Augusta Victoria* oli ensimmäinen nykyisenkaltainen risteilyalus. Se lähti ensimmäiselle matkalleen 10. maaliskuuta 1889 Hampurista, ja se kulki Southamptonin kautta New Yorkiin. Laiva teki maailman ensimmäisen Välimeren risteilyn kaksi vuotta myöhemmin.

Ballin rakennutti 1901 Veddelin saarelle Hampuriin siirtolaisia varten keskuksen, johon sijoitettiin tuhansia Pohjois- ja Etelä-Amerikkaan pyrkiviä ihmisiä kaikkialta Euroopasta. Saari on nykyään BallinStadt-museona. Vuonna 1913 HAPAG omisti kolme maailman suurinta linjalaivaa, jotka kaikki kuitenkin takavarikoitiin myöhemmin osana ensimmäisen maailmansodan sotakorvauksia.

Menetettyään yhtiönsä laivat Ballin teki itsemurhan Hampurissa Saksan vallankumouksen aikana vuonna 1918, kaksi päivää ennen ensimmäisen maailmansodan loppua. Toisen maailmansodan jälkeen yhtiö menetti taas merikelpoiset laivansa sekä globaalin markkina-asemansa.

Lähteet
-------

1. ↑  Albert Ballin, Inventor of the Pleasure Cruise The German Way & More. Viitattu 1.6.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Albert Ballin 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
*Tämä artikkeli kertoo Brasilian laivaston taistelulaivasta. Brasilian laivaston toinen saman niminen taistelulaiva Riachuelo.*

**Riachuelo** oli Brasilian laivaston 1883 palvelukseen otettu ironclad taistelulaiva. Alus nimettiin vuoden 1865 Riachuelon taistelun mukaan.

Valmistus
---------

Brasilian laivastoministeri amiraali Jose Rodrigues de Lima Duerte esitti kansanedustuslaitokselle laivaston modernisoinnin tarpeen ja siihen liittyen kahden uuden taistelulaivan hankintaa. Tilaukset lähetettiin kahdelle brittiläiselle telakalle, joista Samuda Brothers Lontoosta sai valmistettavakseen *Riachuelon*. Sen köli laskettiin 31. elokuuta 1881 ja alus laskettiin vesille 7. kesäkuuta 1883. Brasilian laivasto otti aluksen palvelukseensa 9. marraskuuta 1883. Tilatut taistelulaivat tekivät Brasilian laivastosta läntisen pallonpuoliskon voimakkaimman, mikä pakotti Yhdysvaltain laivaston hankkimaan itselleen ensimmäiset taistelulaivat *USS Mainen* (1889) ja *USS Texasin* (1892).

Suunnittelu
-----------

Aluksessa oli teräsrunko, ja se oli ensimmäinen panssarivyöllä varustettu alus. Sen tykit oli asennettu aluksen keskilaivaan rintamaan niin, että etummainen torni oli enemmän vasemmalla ja takimmainen enemmän oikealla. Aluksen kansirakenteet olivat aluksen koko pituudella, ja siinä oli kaksi savuhormia sekä kolme täystakiloitua mastoa.

Palvelus
--------

Alus modernisoitiin 1893–1895 La Seynen telakalla Ranskassa, jolloin sen aseistus muutettiin. Tämän jälkeen aluksen pääaseina olivat neljä 9,4 tuuman 40 pituuskaliiperin tykkiä torneihin asennettuna. Apuaseina oli kuusi 4,7 tuuman 45 pituuskaliiperin ja kuusi 47 millimetrin pikatykkiä. Lisäksi alukselle asennettiin kaksi tulenjohtotornia, jotka poistettiin 1904 modernisoinnin aikana. Alukselle asennettiin jälkimmäisen modernisoinnin aikana uudet kattilat.

Alus romutettiin 1910.

Lähteet
-------

* Gardiner Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)

### Viitteet

1. ↑  USS Maine a first of its kind
2. 1 2  Conway's 1860-1905 s. 407
3. ↑  Conway's 1906-1921 s. 403-404
**HKI Crates** on suomalainen hip hop -tuottajakollektiivi, jonka muodostavat yhdeksän suomalaista hip hop -tuottajaa: Aksim, Clymax, Flam, Jake the Break, Janne K, Staffro, Super Janne, Väiski ja X23.

Historia
--------

Ryhmän ensimmäinen sen omaa nimeä kantava tuottajalevy *HKI Crates* julkaistiin Monsp Recordsin kautta 27. heinäkuuta 2012. Albumin ensimmäinen single "Kyllä sä tiedät sen" julkaistiin toukokuussa 2012. Singellä vierailevat SP ja Kalle Kinos. Albumin kappaleesta "Lelu" julkaistiin musiikkivideo heinäkuun alussa ja se julkaistiin myös 7" -singlenä. Kappaleella vierailevat Kemmuru ja Puppa J. Albumin kolmas näytekappale "Spessujopo" julkaistiin heinäkuun lopulla musiikkivideon kera. Kappaleella vierailevat Solonen ja Kosola. *HKI Crates* -albumi nousi Suomen virallisen listan sijalle 42.

Diskografia
-----------

### Albumit

* *HKI Crates*

### Singlet

* "Kyllä sä tiedät sen" (mukana SP & Kalle Kinos) (2012)
* "Lelu" (mukana Kemmuru & Puppa J) (2012)
* "Spessujopo" (mukana Solonen & Kosola) (2012)

Lähteet
-------

1. ↑  Hki Crates: Hki Crates *Musiikkituottajat ry*. Viitattu 9.8.2012.

Aiheesta muualla
----------------

* HKI Crates Facebook -sivustolla